paragraph_text: Općinska nogometna liga Slavonska Požega za sezonu 1988./89. je predstavljala pretposljednji rang natjecanja, odnosno ligu šestog stupnja nogometnog prvenstva Jugoslavije. Prvenstvo se igralo dvokružno. Prvak općinske lige, NK Dinamo Vidovci - Dervišaga, se kvalificirao u Međuopćinsku ligu Jug, a NK Graničar Zagrađe i NK Partizan Ovčare su ispali u 1. Razrednu ligu.